ก่อนหน้านี้รักษาเกี่ยวกับตกขาวเพราะช่องคลอดอักเสบและคุณให้ยาฆ่าเชื้อมาทานจนหาย แต่หลังจากหายตกขาวน้ำหล่อลื่ในช่องคลอดมันเหนียวมาก จนบางทีทำให้เลือดจากเมนเกาะกันเลลค่ะ แต่พอไปหาที่คลีนิกเขาบอกไม่ได้เป็นอะไรและให้ยาคุมมาทาน คือมันปกติจริงๆใช่ไหมคะ เพราะก่อนหน้านี้ไม่เคยเป็นไรแบบนี้เลยค่ะน้ำมันก็ลื่นปกติ
สวัสดีค่ะ ยาปฏิชีวนะฆ่าเชื้อนั้น ไม่น่ามีผลข้างเคียงทำให้น้ำหลื่อลื่นเหนียว นอกจากนี้ เมื่อหยุดทานยาปฏิชีวนะฆ่าเชื้อไปแล้ว ก็ไม่น่าเกิดผลข้างเคียงอะไรจากยาอีก ดังนั้น การที่น้ำหล่อลื่นเหนียวจึงไม่น่าเกิดจากยาที่ได้ทานไปค่ะทั้งนี้ น้ำหล่อลื่นที่หมายถึงนั้น หากหมายถึงตกขาว (คือของเหลวที่ออกจากช่องคลอด โดยที่ไม่ใช่เลือด) ไม่ใช่น้ำหล่อลื่น ที่คือน้ำที่จะออกมาเมื่อถูกกระตุ้นอารมณ์ทางเพศหรือมีเพศสัมพันธ์ ซึ่งการที่ตกขาวเหนียว ก็ไม่ได้ถือว่าผิดปกติอะไร เพราะลักษณะของตกขาว ไม่ว่าจะเป็นความเหนียว เหลว ใสหรือขุุ่น ก็จะขึ้นอยู่กับการเปลี่ยนแปลงของฮอร์โมนค่ะ และหากดื่มน้ำน้อย ก็อาจเป็นสาเหตุที่ทำให้ตกขาวเหนียวข้นได้ด้วยดังนั้น หากไม่มีอาการผิดปกติอื่นๆ เช่น เจ็บหรือแสบช่องคลอด คันช่องคลอด ตกขาวมีกลิ่นเหม็น หรือมีปวดท้องน้อย เป็นต้น ก็ไม่จำเป็นต้องทำอะไรค่ะส่วนน้ำหล่อลื่น ที่คือน้ำที่จะออกมาเมื่อถูกกระตุ้นอารมณ์ทางเพศหรือมีเพศสัมพันธ์ หากหลั่งออกมาปกติ และสามารถที่จะมีเพศสัมพันธ์ได้โดยไม่เจ็บช่องคลอด ไม่ว่าน้ำหล่อลื่นจะเหนียวหรือเหลวก็ตาม ก็ถือว่าปกติเช่นกันค่ะ